stanford-oval/wikipedia huggingface dataset:
Firefly (תוכנה)
הערות שוליים

↑  Creative Cloud, Experience Cloud, and Document Cloud, including Adobe Express, Photoshop, Illustrator, and Adobe Stock, as well as Adobe Experience Manager.
↑  Lardinois, Frederic (2023-06-08). "Adobe brings Firefly to the enterprise". TechCrunch (באנגלית אמריקאית). ארכיון מ-2023-06-21. נבדק ב-2023-06-25.
↑  Shrivastava, Rashi. "Adobe Brings Its Generative AI Tool Firefly To Businesses". Forbes (באנגלית). ארכיון מ-2023-06-21. נבדק ב-2023-06-25.
↑  Weatherbed, Jess (2023-05-23). "Adobe is adding its AI image generator Firefly to Photoshop". The Verge (באנגלית אמריקאית). ארכיון מ-2023-06-21. נבדק ב-2023-06-25.
↑  "What Are the Limitations of AI Image Generation in Adobe Firefly?". MUO (באנגלית). 2023-05-27. ארכיון מ-2023-06-19. נבדק ב-2023-06-25.
↑  "Is Adobe Using Your Files to Train Its AI? How to Opt Out if So". MUO (באנגלית). 2023-02-02. ארכיון מ-2023-06-20. נבדק ב-2023-06-25.
↑  "Adobe's 'Firefly' Image Generator Is Going to Make Photoshop Much Easier to Use". Gizmodo (באנגלית). 2023-05-23. ארכיון מ-2023-06-21. נבדק ב-2023-06-25.
↑  "Generative Fill in Photoshop (Beta) Hands-On". DPReview. ארכיון מ-2023-06-23. נבדק ב-2023-06-25.
↑  https://www.adobe.com/content/dam/dx/us/en/products/sensei/sensei-genai/firefly-enterprise/Firefly_Legal_FAQs_Enterprise_Customers.pdf
↑  "Adobe Forbids Using Photoshop's New AI Features for Nudity". Futurism. ארכיון מ-2023-06-07. נבדק ב-2023-06-25.
↑  "Adobe opens up its Firefly generative AI model to businesses". נבדק ב-2023-06-08.
↑  "Adobe and NVIDIA Partner to Unlock the Power of Generative AI". NVIDIA Newsroom (באנגלית אמריקאית). ארכיון מ-2023-05-11. נבדק ב-2023-06-25.
↑  "Google is incorporating Adobe's Firefly AI image generator into Bard". Engadget (באנגלית אמריקאית). ארכיון מ-2023-05-22. נבדק ב-2023-06-25.
↑  "IBM Expands Partnership with Adobe To Deliver Content Supply Chain Solution Using Generative AI". IBM Newsroom (באנגלית אמריקאית). ארכיון מ-2023-06-22. נבדק ב-2023-06-25.
עובדי נמל

עובדי נמל הוא אלבום ראפ והיפ הופ של הראפר והזמר הישראלי ג'ימבו ג'יי. האלבום כולל רצועה המורכבת מ-12 שירים, ואורכו 36 דקות ו-41 שניות. זהו אלבום האולפן השלישי של הזמר (והרביעי בסך כל הדיסקוגרפיה), והוא הוקלט באופן עצמאי בהפקתו של רועי דורון. האלבום הוקלט בין 2019 ל-2021, ויצא לאור ב-27 במרץ 2021.
תיאור כללי

שיר הנושא של האלבום, "עובדי נמל", הוא מונולוג אוטוביוגרפי של ג'ימבו ג'יי על הקריירה המוזיקלית שלו. השיר הבא אחריו, "סצנה בפלוס", עוסק בסצנת הראפ וההיפ הופ הישראלית. שני שירים עוסקים באהבה רומנטית, "חתולים" הוא שיר לפידים על אהבה נכזבת מימי התיכון, ו"פינגווינים" הוא מכתב לרעייתו של ג'ימבו על הקשיים בזוגיות שלהם. "תביאו חטיפים" הוא שיר מחאה סאטירי על תרבות ההפגנות והמחאות במדינת ישראל. השירים "טינדר" ו"פלאפון" עוסקים במודרניזציה. "סוף טוב" הוא סיפור אישי של ג'ימבו ג'יי, על החוויה שלו כילד מפיגועי 11 בספטמבר בכלל ונפילת מגדלי התאומים בפרט.
ג'ימבו ג'יי ידוע באהבתו לארץ ישראל, מדינת ישראל והשפה העברית, ותמה זו באה לידי ביטוי בשיריו השונים ומלווה את יצירותיו השונות. השיר "מאמי אני על זה", שיצא כסינגל, נכתב על ידי ג'ימבו בעקבות חופשה עם רעייתו בפורטוגל. השניים שוחחו בינם לבין עצמם לאורך הטיול על החיים הטובים, לכאורה, בחוץ לארץ, אך לקראת סוף הטיול הם נתקלו בצלב קרס מרוסס על בית כנסת, וחוויה זו השאירה טראומה בג'ימבו וחיזקה את תחושת הציונות בו והכמיהה לאחדות בתוך עם ישראל. בשיר "המקום הכי נמוך בעולם", ג'ימבו מותח ביקורת על היורדים מישראל, כשהוא מביע את אהבתו לנופי הארץ, ואף לחיים בארץ על אף קשיי יוקר המחיה ותחושת הניכור שלו לאור ירידתם מהארץ של רבים מחבריו וקרוביו. בשיר "מטקות", ג'ימבו מביע את אהבתו למשחק המטקות ומספר על חוויותיו בחופי ישראל.
רשימת רצועות

| עובדי נמל> מס' | עובדי נמל> שם | עובדי נמל> מילים | עובדי נמל> לחן | עובדי נמל> מפיק(ים) | עובדי נמל> משך | עובדי נמל>  | עובדי נמל>  | עובדי נמל>  | עובדי נמל>  |
| --- | --- | --- | --- | --- | --- | --- | --- | --- | --- |
| 1. | עובדי נמל  | עומר הברון | הברון, רועי דורון | דורון | 2:24 |  |  |  |  |
| 2. | סצנה בפלוס  | הברון | הברון, דורון | דורון | 3:07 |  |  |  |  |
| 3. | טינדר (Done That)  | הברון, דורון | הברון | דורון | 2:32 |  |  |  |  |
| 4. | מטקות  | הברון | הברון, דורון | דורון | 2:42 |  |  |  |  |
| 5. | חתולים (בהשתתפות רביד פלוטניק)   | הברון, פלוטניק, וחנה גולדברג | הברון, אוריה ויצטום | דורון | 3:38 |  |  |  |  |
| 6. | מאמי אני על זה  | הברון | הברון | דורון | 3:35 |  |  |  |  |
| 7. | פינגווינים  | הברון | הברון, דורון | דורון | 2:53 |  |  |  |  |
| 8. | תביאו חטיפים (בהשתתפות שיר הדס מאיר)   | הברון | הברון, דורון | דורון, ישגב דותן | 3:01 |  |  |  |  |
| 9. | המקום הכי נמוך בעולם  | הברון | הברון, ויצטום | דורון | 4:14 |  |  |  |  |
| 10. | קזינו  | הברון | הברון, עומר מור | מור | 2:49 |  |  |  |  |
| 11. | פלאפון (בהשתתפות רבקה מיכאלי)   | הברון | הברון, ויצטום | ויצטום | 2:30 |  |  |  |  |
| 12. | סוף טוב (בהשתתפות איה זהבי פייגלין)   | הברון | הברון | דורון | 3:10 |  |  |  |  |
| משך כולל: | משך כולל: | משך כולל: | משך כולל: | משך כולל: | 36:41 |  |  |  |  |
הערות שוליים

↑   בן שלו, ג'ימבו ג'יי הוא ראפר מאוד לא דידקטי, באתר הארץ, 28 באפריל 2019
↑  צפו: להקת שלוה וג'ימבו ג'יי בשיר אהבה לשפה העברית, ישראל היום, 15 בדצמבר 2021
↑  מתן שרון, ‏לא חשבתי שיצעקו לי ברחוב "עורך דין של השטן", באתר ‏מאקו‏, 3 בדצמבר 2020
↑  יואב קוטנר, הג'אם של קוטנר - ג'ימבו ג'יי ולהקת ספק, גלגלצ (באתר "YouTube"), ‏14 ביולי 2021 (החל מ-24:45)
| --- | --- |
בקרת זהויות :  MusicBrainz release group: 54e98832-c5b8-4add-a11c-b7c5490ad2c5
מארק ג'קסון (כדורסלן)

| --- | --- |

ג'קסון בשנת 2012
 לידה:  1 באפריל 1965 (בן 59) ברוקלין שבניו יורק, ארצות הברית
 עמדה:  רכז
 גובה:  1.91 מטר
 מכללה:  אוניברסיטת סנט ג'ון בניו יורק
 דראפט:  בחירה מספר 18, 1987 ניו יורק ניקס
 קבוצות כשחקן
 1987–1992   1992–1994   1994–1996   1996–1997   1997–2000   2000–2001   2001–2002   2002–2003   2003–2004:  ניו יורק ניקס   לוס אנג'לס קליפרס   אינדיאנה פייסרס   דנוור נאגטס   אינדיאנה פייסרס   טורונטו ראפטורס   ניו יורק ניקס   יוטה ג'אז   יוסטון רוקטס
 הישגים כשחקן
 השתתפות במשחק האולסטאר (1989)   זכייה בתואר רוקי העונה‏ (1988)   בחירה לחמישיית הרוקיז של העונה (1988)
 קבוצות כמאמן
 2011–2014:  גולדן סטייט ווריורס
מארק ג'קסון (באנגלית: Mark Jackson; נולד ב-1 באפריל 1965) הוא כדורסלן עבר, מאמן ופרשן כדורסל אמריקאי. בין השנים 1987–2004 שיחק כרכז ב-7 קבוצות שונות בליגת ה-NBA, ואת מרבית הקריירה העביר בניו יורק ניקס ובאינדיאנה פייסרס. בעת פרישתו ממשחק ניצב ג'קסון במקום השני ברשימת מוסרי האסיסטים המובילים בתולדות ה-NBA‏ (10,334, שני לג'ון סטוקטון), וכן במקום העשירי במספר משחקים בהם השתתף (1,296). ממוצעיו הכוללים לאורך הקריירה ב-NBA הם 9.6 נקודות, 3.8 ריבאונדים ו-8.0 אסיסטים למשחק.
עם פרישתו ממשחק החל לשמש כפרשן של משחקי NBA ברשתות הטלוויזיה ESPN ו-ABC, ובין השנים 2011–2014 אימן את קבוצת גולדן סטייט ווריורס. לאחר פיטוריו מאימון הווריורס חזר לפרשן ברשת ESPN.
נעורים ומכללות

ג'קסון נולד וגדל ברובע ברוקלין שבעיר ניו יורק, ובבגרותו למד באוניברסיטת סנט ג'ון הממוקמת ברובע קווינס. בשתי עונותיו הראשונות כשחקן קבוצת הכדורסל של האוניברסיטה שיתף פעולה עם כוכב ה-NBA לעתיד כריס מאלין, ובעונת 1984/1985 הוביל עמו את הקבוצה עד שלב חצי גמר אליפות המכללות. בעונת 1985/1986 הוליך את כל שחקני ליגת המכללות עם 9.1 אסיסטים בממוצע למשחק, וב-4 עונותיו באוניברסיטה רשם ממוצעים כוללים של 10.1 נקודות ו-5.6 אסיסטים למשחק.
קריירת משחק > ניו יורק ניקס

ג'קסון נבחר על ידי ניו יורק ניקס בבחירה ה-18 של דראפט ה-NBA לשנת 1987. כבר בעונת הרוקי שלו הוצב ג'קסון כרכז הפותח של הניקס ועזר לקבוצה להעפיל לפלייאוף ה-NBA, לראשונה מזה 4 עונות, עם ממוצעים של 13.6 נקודות ו-10.6 אסיסטים למשחק. בסיום העונה זכה ג'קסון בתואר רוקי השנה ב-NBA, לאחר ש-96% מהמצביעים לפרס בחרו בו (77 מתוך 80). בעונתו השנייה בליגה קלע שיא קריירה של 16.9 נקודות בממוצע למשחק, ונבחר בפעם היחידה בקריירה להשתתף במשחק האולסטאר.
לאורך תקופתו בניו יורק הפך לחלק משלד הקבוצה הצעיר, לצד פטריק יואינג, צ'ארלס אוקלי וג'רלד וילקינס, אשר הפיח חיים חדשים בקבוצה המדשדשת והחזיר אותה למעמד של קבוצה מובילה בליגה. בכל 5 עונותיו בקבוצה העפילו הניקס לפלייאוף ה-NBA, אך רק לאחר עזיבתו מימשה הקבוצה את מלוא הפוטנציאל שלה כשהעפילה לסדרות גמר ה-NBA בעונות 1994 ו-1999.
קריירת משחק > לוס אנג'לס קליפרס

לקראת עונת 1992/1993 נשלח ג'קסון ללוס אנג'לס קליפרס כחלק מטרייד משולש שהעביר לניקס את דוק ריברס וצ'ארלס סמית'. בשתי עונותיו בקבוצה העמיד ממוצעים של 12.7 נקודות ו-8.7 אסיסטים למשחק.
קריירת משחק > אינדיאנה פייסרס

בסיום עונת 1993/1994 נשלח בטרייד לאינדיאנה פייסרס, בה הרכיב חמישייה פותחת מאוזנת שכללה לצדו את רג'י מילר, דריק מקי, דייל דייוויס וריק סמיתס. את עונת 1994/1995 סיימו הפייסרס במקום השלישי באזור המזרחי, ובפלייאוף של אותה עונה גברו על אטלנטה הוקס (3–0) וניו יורק ניקס (4–3) בדרך להעפלה שנייה ברציפות לגמר המזרח, שם הפסידו לאורלנדו מג'יק בתוצאה 3–4. בעונה הבאה ניצחו הפייסרס את אותו מספר משחקים (52), אך הפסידו להוקס בסיבוב הפלייאוף הראשון לאחר פציעה של כוכב הקבוצה רג'י מילר.
קריירת משחק > דנוור נאגטס

לפני עונת 1996/1997 הועבר ג'קסון לדנוור נאגטס, יחד עם ריקי פירס, בתמורה לג'יילן רוז המבטיח.
קריירת משחק > תקופה שנייה באינדיאנה

לאחר שפתחו את אותה עונה עם מאזן מאכזב של 18–19, החזירו הפייסרס את ג'קסון כחצי שנה בלבד לאחר ששלחו אותו לדנוור. אינדיאנה לא העפילה לפלייאוף בסופו של דבר, אך ג'קסון עצמו רשם עונה אישית מצוינת כשסיים כ"מלך האסיסטים" עם שיא קריירה של 11.4 אסיסטים בממוצע למשחק, ובכך קטע את רצף ה"זכיות" של ג'ון סטוקטון בתואר לאחר 9 עונות רצופות. בשתי העונות הבאות הודח ג'קסון עם הפייסרס בשלב גמר המזרח (מול שיקגו בולס וניו יורק ניקס, בהתאמה), ובעונת 1999/2000 העפיל עם אינדיאנה לגמר ה-NBA בפעם היחידה בקריירה, ובפעם הראשונה של הקבוצה מאז הצטרפה ל-NBA בשנת 1976. בסדרת הגמר מול לוס אנג'לס לייקרס קלע ג'קסון 9.7 נקודות ומסר 7.7 אסיסטים בממוצע למשחק, והפייסרס הפסידו בתוצאה 2–4.
קריירת משחק > שלהי הקריירה

לקראת עונת 2000/2001 חתם ג'קסון על חוזה בטורונטו ראפטורס, אך לאחר 54 משחקים בקבוצה נשלח בטרייד לניו יורק ניקס, יחד עם מאגסי בוגס. בסיום עונת 2001/2002 הועבר יחד עם מרקוס קמבי וננה לדנוור נאגטס, בתמורה לאנטוניו מקדייס, אך נופה מהקבוצה לפני שהספיק לשחק במדיה.
בעונת 2002/2003 שיחק עבור יוטה ג'אז כמחליפו מהספסל של ג'ון סטוקטון, ובמהלכה עקף את אוסקר רוברטסון ומג'יק ג'ונסון ברשימת מוסרי האסיסטים המובילים בתולדות ה-NBA ועלה למקום השני בכל הזמנים, מאחורי חברו לקבוצה סטוקטון מאז עקפו את ג'קסון ברשימה ג'ייסון קיד, כריס פול, סטיב נאש (באסיסט אחד בלבד) ולברון ג'יימס. בעונתו האחרונה בליגה, 2003/2004, שיחק ביוסטון רוקטס כמחליפו של הרכז סטיב פרנסיס.
קריירת אימון

לאחר פרישתו ממשחק החל לשמש כפרשן של משחקי NBA ברשתות הטלוויזיה ESPN ו-ABC, כחלק מפאנל שכלל גם את מאמנו לשעבר ג'ף ואן גנדי ואת השדרן מייק ברין.
ב-6 ביוני 2011 עזב ג'קסון את תפקידו כפרשן ומונה למאמנה הראשי של קבוצת גולדן סטייט ווריורס, בה חתם על חוזה לארבע עונות. בעונת 2011/2012 המקוצרת רשמה הקבוצה מאזן מאכזב של 23 ניצחונות ו-43 הפסדים, בין היתר בשל פציעה של שחקן השנה השלישית סטפן קרי.
בעונתו השנייה בגולדן סטייט הוביל אותה ג'קסון לפלייאוף ה-NBA לראשונה מזה 6 עונות, לאחר שרשמה מאזן חיובי 47–35 בעונה הסדירה. בסדרת הפלייאוף הראשונה גברו הווריורס על דנוור נאגטס בתוצאה 4–2, אך בסיבוב השני הפסידו באותה תוצאה לסן אנטוניו ספרס על אף היכולת הטובה שהציגו קרי, קליי תומפסון והריסון בארנס הצעירים.
לפני תחילת עונת 2013/2014 צירפו הווריורס את הסמול פורוורד אנדרה איגודלה, אשר השלים חמישייה פותחת חזקה ומגוונת לצד קרי, תומפסון, דייוויד לי ואנדרו בוגוט, ועזר לקבוצה לרשום את מאזן העונה הסדירה הטוב ביותר שלה מאז עונת 1991/1992,‏ 51–31. בשל חוזקן של קבוצות האזור המערבי באותה עונה, מאזנה הגבוה של גולדן סטייט הציב אותה במקום השישי בלבד במערב, מה שזימן לה מפגש מול לוס אנג'לס קליפרס בסיבוב הפלייאוף הראשון, ללא יתרון ביתיות. הווריורס הפסידו בסדרה בתוצאה 3–4, ושלושה ימים לאחר שהודחה, ב-6 במאי 2014, פיטרה את ג'קסון מאימון הקבוצה. מאזן הניצחונות הכולל של הקבוצה בשלוש עונותיה תחת ג'קסון עומד על 121–109 (52.6%) בעונה הסדירה ו-9–10 (47.4%) בפלייאוף. בעונה העוקבת, לאחר פיטוריו של ג'קסון, זכתה גולדן סטייט באליפות ה-NBA תחת הדרכתו של המאמן הנכנס סטיב קר.
לאחר פיטוריו מאימון הווריורס חזר ג'קסון לפרשן ברשת הטלוויזיה ESPN.
הערות שוליים

↑  סטטיסטיקות הקריירה של ג'קסון ב-NBA, באתר basketball-reference.com
↑  סטטיסטיקות המכללות של ג'קסון, באתר sports-reference.com
↑  רשימת הנבחרים בדראפט 1987, באתר basketball-reference.com
↑  תוצאות ההצבעות לפרסי עונת 1987/1988, באתר basketball-reference.com
↑  טבלת מובילי מוסרי האסיסטים ב-NBA, באתר basketball-reference.com
↑  גולדן סטייט מפטרת את ג'קסון, באתר הרשמי של הקבוצה, 6 במאי 2014
↑  סטטיסטיקות האימון ב-NBA, באתר basketball-reference
↑  ג'קסון חוזר לפרשן ברשת ESPN, באתר הרשמי של הרשת,‏ 18 במאי 2014
ממלכת חג'אז

ממלכת חג'אז (בערבית: مملكة الحجاز) הייתה מדינה בהנהגת השושלת ההאשמית שהכריזה עצמאות מן האימפריה העות'מאנית בחבל חג'אז ב-1916. היא נכבשה על ידי סולטנות נג'ד באמצע שנות ה-20 שהכריזה על השטח המשותף כממלכת נג'ד וחג'אז. השושלת ההאשמית המשיכה לשלוט על חלקה שבאמירות עבר הירדן.
היסטוריה

במהלך מלחמת העולם הראשונה הבריטים ניהלו התכתבויות באוקטובר 1915 עם שריף מכה חוסיין בן עלי במהלכן הבטיח סיר הנרי מקמהון שעמד אז בראש השגרירות הבריטית בסולטנות מצרים כי הבריטים יכירו בו מלך של כלל המדינות הערביות של אסיה פרט ללבנון, מערב סוריה, דרום ומזרחה של חצי האי ערב. מבחינת הבריטים היה המקום אסטרטגי למען ניצחונם עקב הימצאות מסילת הרכבת החיג'אזית העות'מאנית. על סמך ההבטחה התחיל השריף את המרד הערבי כנגד העות'מאנים במהלכה נפגעה המסילה מספר פעמים.
לאחר סיום המלחמה בציפייה למימוש ההבטחות הכריז על עצמו חוסיין בן עלי כמלך על כלל הערבים. בריטניה בעקבות הסכם הסודי עם צרפת קיבלה רק היותו מלך חג'אז אך כפיצוי על גילוי ההסכם נתנה לצאצאיו את השטחים בעבר הירדן ועיראק. עד אז ב-1919 חוסיין ניסה לאחד את הערבים בעצמו והתחיל בקרבות עם סולטנות נג'ד. הוא הובס אך כוחות בריטיים מנעו את תבוסתו הסופית.
בעקבות ההפסד העלה חוסיין את המיסים והוסיף כסף לצבאו.
בנובמבר 1923 נערכה ועידה בכווית, בתיווך בריטי, בין נציגי השריף חוסיין לנציגי אבן סעוד.
במרץ 1924 בעקבות ביטול הח'ליפה העות'מאני הכריז חוסיין על עצמו כח'ליפה, דבר שהרגיז את השושלת הסעודית בנג'ד.
ב-14 באוגוסט 1924 פתח השליט הסעודי הווהאבי, אבן סעוד, בהתקפה על ממלכת החג'אז.
מכיוון שבקיץ חוסיין כונן יחסים עם ברית המועצות ונפתחה בג'דה קונסוליה רשמית, הבריטים, שהיו עוינים את שניהם, לא התערבו רשמית.
בעקבות זאת, ב-3 באוקטובר 1924 נאלץ חוסיין להיענות לדרישת נכבדי מכה ולוותר על כס מלכות החג'אז לטובת בנו, עלי. ב-12 באוקטובר כבשו הסעודים את מכה, הכו את השלטון ההאשמי, והבריחו את חוסיין מממלכתו. בשלהי 1924, כאשר עמדו הסעודים לחסל את ממלכת החג'אז, העבירו הבריטים את אזור
מעאן, כולל נמל עקבה, לתחומי אמירות עבר הירדן.
עלי בן חוסיין נסוג עם כוחותיו ממכה ומאל-מדינה והגן על ג'דה במשך שנה. באוקטובר 1925 שליטה של נג'ד אבן סעוד בתמורה למספר ויתורים השיג את ההכרה דה פקטו של בריטניה בסיפוח חג'אז. ב-22 בדצמבר אותה השנה ג'דה נכנעה, עלי עזב את הממלכה ואצילים נשבעו אמונים לאבן סעוד עוד קודם לכן.
הערות שוליים

↑  חגי ארליך, המזרח התיכון בין מלחמות העולם, האוניברסיטה הפתוחה, ספר ג, עמ' 478.
1 2  חגי ארליך, המזרח התיכון בין מלחמות העולם, האוניברסיטה הפתוחה, ספר ג, עמ' 480.
| --- | --- |
בקרת זהויות :  NLI: 987013003176605171
תקשורת נתונים מעל רשת החשמל

ממיר ושקע ב-PLC
תקשורת בקווי חשמל (PLC - Power Line Communication) היא שימוש ברשת החשמל הקיימת לצורך תקשורת נתונים. החל משנות ה-80 של המאה ה-20, התחום התפתח במהירות, בשל היתרונות הרבים הגלומים בטכנולוגיה זאת.
במקרים מסוימים, העברת נתונים על-גבי קווי החשמל עדיפה על פני העברתם בסוגי תווך אחרים, כגון תקשורת אלחוטית, וזאת מכמה סיבות: פשטות ההתקנה, שימוש בתשתיות קיימות, זמינות ונגישות לזרם חילופין של 230V, הספק חשמלי גבוה, עלות נמוכה יחסית, אמינות גבוהה ואבטחת מידע טובה יותר. התחום נחקר רבות בשנים האחרונות, ומספר טכנולוגיות וסטנדרטים נחשבים כמובילים בתחום זה.
היסטוריה

בסוף שנות השבעים של המאה ה-20 יצא לשוק הסטנדרט הראשון X-10 אשר השתמש ברשת החשמל הקיימת לצורך העברת תקשורת בין בקרים שונים. הבקרים מוקמו ביחידות הקצה ונתנו מענה לשליטה על צרכני חשמל כגון מעגלי תאורה, שקעים חשמליים ותריסים חשמליים - כל זאת תוך שימוש בתווך הקיים של חוטי החשמל.
סטנדרט זה היה בשימוש שנים רבות, אך התאפיין בכמה בעיות טכניות אשר חייבו שינוי מהותי בטכנולוגיה. הבעיות העיקריות היו קשורות באמינות המערכת, אשר עמדה על סדר גודל של 80–85 אחוזי הצלחה. בעזרת מסננים מתאימים ניתן היה להגיע עד לכ-96 אחוזים, אך לא יותר מזה.
חיסרון נוסף נוגע להיותו של פרוטוקול התקשורת של X-10 חד כיווני, שאינו מאפשר קבלת אישור על פקודה הנשלחת אל הבקר, כלומר, לאחר מתן פקודה לבקר מסוים, אין שום אפשרות לדעת האם הפקודה באמת הגיעה אל הבקר, ואם הבקר אכן ביצע את הפקודה המבוקשת.
מכשלה נוספת באיכות התקשורת נבעה מכך שהתקשורת בפרוטוקול הייתה אנלוגית ולא דיגיטלית, מה שמנע שימוש בשיטות מתמטיות שונות לשיפור אמינות התקשורת בערוץ.
עידן נוכחי

במשך השנים פותחו שיטות חדשות, והוכנסו שיפורים לטכנולוגיות הללו. התחום התפתח משמעותית, וכיום מוצגת בעולם טכנולוגיה ברמת ביצועים גבוהה ובאמינות גבוהה, הכוללת אבטחת מידע מובנית. טכנולוגיה זו קרויה PLC bus.
טכנולוגיית ה-PLC bus (באנגלית: Power Line Carrier bus), מהווה שיפור גדול בהשוואה לטכנולוגיות שקדמו לה. השיפור בשיטה זו בא לידי ביטוי במספר תחומים, כאשר העיקרי שבהם הוא היותה טכנולוגיה דיגיטלית. עובדה זו לבדה מבטיחה אמינות גבוהה יותר. פענוח המידע המאופנן על רשת החשמל פשוט ואמין יותר עבור מידע דיגיטלי. ואכן, אחוזי ההצלחה של טכנולוגיה זו גבוהים מאוד, כ-99.95 אחוזים, כלומר – שגיאה ב-5 מכל 10,000 בתים. חידוש נוסף בטכנולוגיית ה-PLC bus הוא היכולת לשדר תקשורת דו-כיוונית. לנושא זה יש חשיבות גדולה, בעיקר כאשר עוסקים באוטומציה ביתית. במסגרת תקשורת דו-כיוונית, הבקר בנקודת הקצה יכול להחזיר אישור קבלה ליחידה המשדרת, ובאמצעותו, לנהל שכבת תעבורה בין שתי הנקודות. יכולת זו מאפשרת, בין היתר, להחזיק בכל מצב נתון את הסטטוס של הבקר, ולנטר את מצב המערכת בבית בכללותה.
תקנים נוספים המאפשרים תקשורת נתונים מעל קווי חשמל הם:
HomePlug 1.0 (משנת 2001) מספק קצב נתונים תאורטי של 14Mbit/s.
HomePlug AV (משנת 2005) מספק קצב נתונים של 189Mbit/s, ומאפשר העברת וידאו בהבחנה גבוהה ותקשורת VoIP באמצעות תשתית החשמל הביתית.
G.hn PLC (משנת 2011) מספק קצב נתונים של 250Mbit/s עד 400Mbit/s, ומאפשר העברת וידאו בתלת-ממד.
עקרונות הפעולה של PLC bus

תקן ה-PLC bus מנצל את רשתות החשמל הפועלות בזרם החילופין הזורם בקווי החשמל, ונמצא בכל מבנה. העברת תקשורת של אות מסוים בכלל (ועל רשת החשמל בפרט) מצריכה את אפנונו על-גבי גל נושא מסוים. ללא אפנון, לא תתאפשר העברת המידע למרחק הרצוי, והאות יאבד בדרך. נוח כמובן להשתמש בזרם החילופין, המתבסס על גל הסינוס.
לצורך העברת המידע, טכנולוגיית ה-PLC BUS מאפננת את אות המידע על גל הסינוס של רשת החשמל ומשתמשת בו כגל הנושא, על מנת להעביר את המידע למרחק הרצוי – וכך להגיע לכל אחת מנקודות הקצה בבית.
שיטת האפנון בה משתמשת הטכנולוגיה נקראת PPM - Pulse Position Modulation, כלומר אפנון לפי מיקום הפולס. המידע אותו אנו רוצים לשדר מקודד על פי מיקום הפולס המאופנן, כאשר המיקום נקבע לפי מרווחי זמן בין הפולסים החשמליים.
על מנת לאפנן את המידע על הגל הנושא, משתמשים ברכבת הלמים (פולסים), וביניהם במרווחי זמן.
לאחר שהסיגנל אופנן על הסינוס, מתקבל אות המורכב מהגל הנושא, ומרכבת ההלמים אשר הורכבה עליו.
שיטת קידוד המידע בפרוטוקול ה-PLC bus מבוססת על מסגרת שנמצאת בכל חצי מחזור של גל הסינוס, בקירוב למיקום בו הגל חוצה את קו האפס. המסגרת מחולקת לארבעה חלקים אשר מיקום הפולס בכל אחד מהם מייצג שני ביטים. בצורה זו, בכל מחזור מקודדים ארבעה ביטים וכל שני מחזורים של הסינוס מקודדים שמונה ביטים שהם בית. כזכור הזרם במדינת ישראל זורם בתדר של 50Hz נתון שמאפשר לנו תקשורת בקצב של 200bps, קצב המספיק על מנת לאפשר שידור פקודות לבקרי הקצה.
מסגרת התקשורת לפי פרוטוקול ה-PLC bus בנויה מ-byte preamble אשר מקדים את מסגרת המידע, ומכין את המקלט לכך שתקשורת עומדת להתקבל. מיד בעקבותיו מגיעים חמישה בתי header אשר מכילים מידע כגון מקור הפקודה, שם הרשת, כתובת הבקר הנמען ואורך המידע. תוכן הפקודה ארוז במספר לא קבוע של בתים (עד 25). המסגרת נחתמת בבית סיכום ביקורת המשמש לגילוי שגיאות.
באופן המתואר לעיל, מתאפשרת תקשורת מלאה עם בקרי הקצה על בסיס רשת החשמל. קצב התקשורת ויכולת קידוד המידע במסגרות התקשורת מקנים את היכולת ליישם מערכת שליטה חכמה ובקרה אוטומטית, בכל מבנה אשר לא הונחה בו תשתית ייעודית מבעוד מועד.
שיטת התקשורת על גבי רשת החשמל הקיימת מהווה כיום מהפכה אמיתית בתחום מערכות הבקרה החכמות בכל העולם, וכמובן גם בישראל. הטכנולוגיה מאפשרת להיכנס לכל בית קיים, ובתוך מספר שעות להפוך אותו – בפשטות רבה - מבית קונבנציונלי לבית חכם, אשר כולו מנוהל על ידי מערכת בקרה אוטומטית וחכמה.
קווי חשמל
רשת HomePlug
מרכיבי הפרוטוקול G.hn
התמרת בורווס-וילר

התמרת בורווס-וילר (באנגלית: Burrows–Wheeler transform) היא שיטה לסידור מחרוזת תווים לרצפי תווים חוזרים. סידור זה של המחרוזת מסייע לדחיסת נתונים, שכן קל לדחוס מחרוזת שבה רצפים של תווים חוזרים למשל באמצעות קידוד אורך חזרה (Run-length encoding) או בשיטת העברה קדימה (Move-to-front transform). תכונה חשובה של התמרה זו היא היכולת לשחזר את הקלט, ללא צורך באחסון של מידע נוסף. שיטה זו מאפשרת אפוא לשפר ביצועים של אלגוריתמי דחיסת טקסט במחיר נמוך. התמרת בורווס-וילר נמצאת בשימוש ביישומי דחיסה שונים, כדוגמת אלגוריתם הדחיסה bzip2 ולה שימושים חשובים גם בתחום הביואינפורמטיקה.
האלגוריתם קרוי על שמם של שני מדענים בריטים אשר הציעו אותו לראשונה, מייקל בורווס (Michael Burrows) ודייוויד וילר (David Wheeler). האלגוריתם פורסם לראשונה ב-1994 במסגרת עבודתם במרכז מחקר בפאלו אלטו שבקליפורניה. האלגוריתם מבוסס על אלגוריתם שלא פורסם שווילר פיתח עוד ב-1983 בעבודתו במעבדות בל.
תיאור

התמרת בורווס-וילר נעשית באמצעות מיון לקסיקוגרפי של כל הרוטציות של מחרוזת הקלט. כאשר אלו מופיעות בטבלה שורה אחר שורה, ממיינים את השורות, ומחזירים את העמודה האחרונה בטבלה, ואת מספר השורה המתאים למחרוזת המקורית. לדוגמה עבור המילה BANANA נוסיף תו מיוחד ^ שיציין את תחילת המילה, ותו $ שיציין את סופה וההתמרה תפעל כבדוגמה:
| התמרת BWT> קלט | התמרת BWT> כל הרוטציות | התמרת BWT> מיון השורות לפי סדר לקסיקוגרפי | התמרת BWT> בחירת העמודה האחרונה | התמרת BWT> פלט עמודה אחרונה |
| --- | --- | --- | --- | --- |
|  ^BANANA$ |  ^BANANA$ $^BANANA A$^BANAN NA$^BANA ANA$^BAN NANA$^BA ANANA$^B BANANA$^ |  ANANA$^B ANA$^BAN A$^BANAN BANANA$^ NANA$^BA NA$^BANA ^BANANA$ $^BANANA |  ANANA$^B ANA$^BAN A$^BANAN BANANA$^ NANA$^BA NA$^BANA ^BANANA$ $^BANANA |  BNN^AA$A |
בעמודת "בחירת העמודה האחרונה", השורה השביעית היא שורה עם מחרוזת הקלט המקורי, והפלט צריך להכיל את מספר השורה המתאימה או באופן שקול ניתן להסיק זאת לפי תו $ שיופיע בסוף שורה זו.
התמרת בורווס-וילר היא הפיכה: בהינתן פלט של BWT, ניתן לשחזר את העמודה הקודמת בטבלה באמצעות מיון, וכך ניתן לחזור על הפעולה עד לקבלת המחרוזת המקורית. לדוגמה:
| התמרת שחזור (ה - הוספה, מ - מיון)> קלט |
| --- | --- | --- | --- | --- | --- | --- | --- |
 BNN^AA$A
| ה 1 | מ 1 | ה 2 | מ 2 | ה 3 | מ 3 | ה 4 | מ 4 |
|  B N N ^ A A $ A |  A A A B N N ^ $ |  BA NA NA ^B AN AN $^ A$ |  AN AN A$ BA NA NA ^B $^ |  BAN NAN NA$ ^BA ANA ANA $^B A$^ |  ANA ANA A$^ BAN NAN NA$ ^BA $^B |  BANA NANA NA$^ ^BAN ANAN ANA$ $^BA A$^B |  ANAN ANA$ A$^B BANA NANA NA$^ ^BAN $^BA |
| ה 5 | מ 5 | ה 6 | מ 6 | ה 7 | מ 7 | ה 8 | מ 8 |
|  BANAN NANA$ NA$^B ^BANA ANANA ANA$^ $^BAN A$^BA |  ANANA ANA$^ A$^BA BANAN NANA$ NA$^B ^BANA $^BAN |  BANANA NANA$^ NA$^BA ^BANAN ANANA$ ANA$^B $^BANA A$^BAN |  ANANA$ ANA$^B A$^BAN BANANA NANA$^ NA$^BA ^BANAN $^BANA |  BANANA$ NANA$^B NA$^BAN ^BANANA ANANA$^ ANA$^BA $^BANAN A$^BANA |  ANANA$^ ANA$^BA A$^BANA BANANA$ NANA$^B NA$^BAN ^BANANA $^BANAN |  BANANA$^ NANA$^BA NA$^BANA ^BANANA$ ANANA$^B ANA$^BAN $^BANANA A$^BANAN |  ANANA$^B ANA$^BAN A$^BANAN BANANA$^ NANA$^BA NA$^BANA ^BANANA$ $^BANANA |
| פלט | פלט | פלט | פלט |  |  |  |  |
|  ^BANANA$ |  ^BANANA$ |  ^BANANA$ |  ^BANANA$ |  |  |  |  |
הערות שוליים

↑  Burrows, Michael; Wheeler, David J. (1994), A block sorting lossless data compression algorithm, Technical Report 124, Digital Equipment Corporation
רדאמל פלקאו

רדאמל פלקאו גרסיה סארטה (בספרדית: Radamel Falcao García Zárate; נולד ב-10 בפברואר 1986), הידוע גם כרדאמל פלקאו, פלקאו גרסיה או רק פלקאו, הוא כדורגלן קולומביאני המשחק בעמדת החלוץ בקבוצת מיונאריוס. כינויו El Tigre ("הטיגריס" בספרדית).
בעונת 2010/2011 הוא כבש 17 שערים במדי פורטו במסגרת הופעותיה בליגה האירופית, ושבר את שיאו של יורגן קלינסמן לשיא כיבושים בקמפיין אירופי אחד. באותה עונה, פורטו בהובלתו של פלקאו זכתה בליגה האירופית, וזכתה באליפות הליגה הפורטוגזית מבלי שהפסידה. פלקאו קיבל את פרס הכדורגלן המצטיין של הליגה הפורטוגזית, והיה הקולומביאני הראשון שעושה זאת (שנה לאחר מכן חאמס רודריגס זכה בתואר המצטיין, גם כן במדי פורטו). פלקאו סיים במקום החמישי במועמדות לפרס כדור הזהב של פיפ"א לשנת 2012.
בשלוש העונות הראשונות שלו באירופה פלקאו הבקיע יותר מ-100 שערים. הוא היה חלק בלתי נפרד מהזכייה של אתלטיקו מדריד בליגה האירופית בעונת 2011/2012, כשהוא הופך לשחקן הראשון שזוכה במפעל זה עם שתי קבוצות שונות שנתיים ברציפות. הוא סיים בשתי הפעמים כמלך השערים של הטורניר. בסופר קאפ האירופי של 2012 הוא כבש שלושער, והיה השחקן הראשון שעושה זאת מאז ההחלטה ב-1998 לקיים משחק אחד בלבד במסגרת המפעל. ב-9 בדצמבר 2012 פלקאו כבש חמישייה בניצחון אתלטיקו 0–6 על דפורטיבו לה קורוניה. בגמר גביע המלך הספרדי של שנת 2013 פלקאו עזר לאתלטיקו לנצח את ריאל מדריד, ובכך לסיים רצף של 14 שנה בו לא ניצחה את יריבתה העירונית.
פלקאו הוא מלך השערים של נבחרת קולומביה בכל הזמנים.